Beiðni um eiginnafnið Arian ( kk. ) er hafnað . Hinn 11. desember 2019 kveður mannanafnanefnd upp svohljóðandi úrskurð í máli 120 / 2019 en erindið barst nefndinni 9. desember . Eiginnafn má ekki vera þannig að það geti orðið nafnbera til ama . Í þessu máli reynir í fyrsta lagi á 2. skilyrðið hér að ofan því að í íslensku kemur einhljóðið a aldrei fyrir næst á eftir einhljóðinu i í ósamsettum orðum . Þess vegna telst nafnið Arian brjóta í bág við íslenskt málkerfi ef það er borið fram eftir stafanna hljóðan . Ef framburður nafnsins er Arían getur rithátturinn Arian ekki talist uppfylla 3. skilyrðið hér að ofan um að nafn skuli ritað í samræmi við almennar ritreglur íslensks máls og því aðeins unnt að samþykkja nafnið sé hefð fyrir rithætti þess . Með Íslendingum er átt við þá sem öðlast hafa íslenskan ríkisborgararétt án umsóknar og eiga eða hafa átt lögheimili á Íslandi . Samkvæmt upplýsingum frá Þjóðskrá bera 2 karlar , sem uppfylla skilyrði vinnulagsreglna mannanafnanefndar varðandi hefð , nafnið Arian , sá eldri fæddur 1999 . Nafnið kemur ekki fyrir í manntölum frá 1703 – 1920 . Þess vegna getur nafnið ekki talist hafa áunnið sér hefð í íslensku máli . Í þessu máli var til vara óskað eftir úrskurði um ritháttinn Arían . Eiginnafnið Arían ( kk. ) tekur íslenskri beygingu í eignarfalli , Aríans , og telst að öðru leyti uppfylla ákvæði 5. gr. laga um mannanöfn . Úrskurðarorð : Beiðni um eiginnafnið Arian ( kk. ) er hafnað . Beiðni um eiginnafnið Arían ( kk. ) er samþykkt og skal nafnið fært á mannanafnaskrá .